Πολιτική επιστράτευση

Πολιτική επιστράτευση είναι η υποχρεωτική παροχή των προσωπικών υπηρεσιών των ατόμων που επιτάσσονται, καθώς και των πόρων και μέσων που είναι απαραίτητα για την παροχή αυτών των υπηρεσιών. Η πολιτική στρατολόγηση χρησιμοποιείται από διάφορες κυβερνήσεις σε όλο τον κόσμο, μεταξύ των οποίων η Ελλάδα, όπου έχει χρησιμοποιηθεί πολλές φορές.http://www.bbc.co.uk/greek/news/020822_nautergates.shtml

Κηρύσσεται με βάση το Νομοθετικό Διάταγμα 17/1974 «Περί Πολιτικής Σχεδιάσεως Εκτάκτου Ανάγκης» (Π.Σ.Ε.Α.) (ΦΕΚ Α΄ 236/1974),Το σχετικό Φ.Ε.Κ από την ιστοσελίδα του Εθνικού Τυπογραφείου σε μορφή pdf: http://www.et.gr/idocs-nph/search/pdfViewerForm.html?args=5C7QrtC22wHxY9m0TgvYxHdtvSoClrL8SRL2byguO4d5MXD0LzQTLWPU9yLzB8V68knBzLCmTXKaO6fpVZ6Lx3UnKl3nP8NxdnJ5r9cmWyJWelDvWS_18kAEhATUkJb0x1LIdQ163nV9K--td6SIuSEr9pIgSKlimE1rd4RqzbG-PvNWPL5qeJbJK7dcdbgl το άρθρο 18 του οποίου επιτρέπει την πολιτική επιστράτευση στην περίπτωση "πολιτικής κινητοποίησης".

Η απόφαση για την ενεργοποίηση του μηχανισμού πολιτικής επιστράτευσης βαραίνει τον εκάστοτε αρμόδιο υπουργό. Οι νομαρχίες μοιράζουν στους επιστρατευόμενους "φύλλα ατομικής προσκλήσεως πολιτικής επιστράτευσης" (αντίστοιχα με τα "φύλλα πορείας" της στρατιωτικής επιστράτευσης). Όσοι αρνούνται να υπακούσουν δικάζονται με αυτόφωρο.

Σχετικές με το ζήτημα είναι οι διατάξεις των άρθρων 18 παρ.3 και 22 παρ.4 του Συντάγματος.

Το 2006 η Πανελλήνια Ομοσπονδία Ναυτεργατών (ΠΝΟ) κατέφυγε στο Συμβούλιο της Επικρατείας (ΣτΕ) αμφισβητώντας την ισχύ του Ν.Δ. 17/1974, καθώς αυτό είχε εκδοθεί με βάση το παλιότερο Σύνταγμα του 1952. Το ΣτΕ δεν αποφάσισε ποτέ επί του θέματος, καθώς  στο μεταξύ η Κυβέρνηση απέσυρε την απόφαση της επίταξης.

Το 2015 η πρώτη κυβέρνηση ΣυΡιζΑ με το νομοσχέδιο για τη Δημόσια Διοίκηση που έχει κατατεθεί στην αρμόδια Επιτροπή της Βουλής από τον αναπληρωτή υπουργό Διοικητικής Μεταρρύθμισης Γιώργο Κατρούγκαλο κατάργησε την πολιτική επιστράτευση.

+ Χρονικό πολιτικών επιστρατεύσεων στην Ελλάδα Χρονολογία  Πολιτική επιστράτευση 1979  Τραπεζικοί υπάλληλοι 1983  Οδηγοί και ιδιοκτήτες βυτιοφόρων 1986  Χειριστές και ιπτάμενοι μηχανικοί της Ολυμπιακής Αεροπορίας 1994  Οδηγοί λεωφορείων ΟΑΣΑ 2002  Ναυτεργάτες 2006  Ναυτεργάτες 2010  Ιδιοκτήτες φορτηγών και βυτίων 2011  Υπάλληλοι καθαριότητας Ο.Τ.Α 2013  Εργαζόμενοι στο Μετρό 2013  ΝαυτεργάτεςΆρθρο για την επίταξη των ναυτεργατών: http://news.in.gr/greece/article/?aid=12312339242013Καθηγητές μέσης εκπαίδευσηςΤο ΦΕΚ Β 1140/11.5.2013 με την διαταγή επιστράτευσης: http://www.et.gr/idocs-nph/search/pdfViewerForm.html?args=5C7QrtC22wEaosRGzKxO6XdtvSoClrL8jiNRVGgNfKDNZ8op6Z_wSuJInJ48_97uHrMts-zFzeyCiBSQOpYnTy36MacmUFCx2ppFvBej56Mmc8Qdb8ZfRJqZnsIAdk8Lv_e6czmhEembNmZCMxLMtZ_fyW7mmZrbyp5Axz7MdFWFhcr8m8FFqeVjHrs2a_fd 2014  Υπάλληλοι ΔΕΗ

 Παραπομπές 

 Πηγές 
 enet.gr Το νομικό πλαίσιο της επίταξης και επιστράτευσης
 rethnea.gr Ο νέος νόμος για την πολιτική επιστράτευση

Κατηγορία:Συνταγματικό Δίκαιο
Κατηγορία:Διοικητικό Δίκαιο
Κατηγορία:Πολιτική
Κατηγορία:Δημόσια Διοίκηση
Κατηγορία:Συνδικαλισμός
Κατηγορία:Διακυβέρνηση